paragraph_text: Upravno nisu klasificirani kao posebno naselje, nego kao prigradski dio grada Sombora. Fizički su odvojeni od samog grada. Nalaze se južno od Sombora, preko Velikog bačkog kanala. Zapadno su Čičovi i rječica Mostonga, sjeverno je Kudjeljara, sjeveroistočno preko kanala je salašarski predio Gradina, istočno je stara željeznička pruga koja vodi prema Staparu, s dvjema starim željezničkim postajama Čičovac i Žarkovac, a jugoistočno je Žarkovac. Pružaju se nekoliko kilometara duž ceste br. 18 u pravcu sjeverozapad - jugoistok.